મોદીએ બસપા પ્રમુખ માયાવતીનું અભિવાનદ કર્યું અને તેની પાછળ ઉભેલા સતીષ મિશ્રા સાથે હાથ મિલાવ્યો હતો. ત્યાર બાદ વડાપ્રધાન કોંગ્રેસનાં નેતા એ.કે એન્ટની તથા આનંદ શર્માને મળ્યા હતા. પછી તેઓ પોતાનાં સ્થાન તરફ જવા લાગ્યા હતા. ત્યારે તેમણે કોંગ્રેસનાં પ્રમોદ તિવારી સાથે હાથ મિલાવ્યો હતો. સદનની બેઠક ચાલુ થતાની સાથે જ સભાપતિ હામિદ અંસારીએ પાંચ સભ્યો સુખદેવસિંહ ઢીંઢસા, સ્વપ્ન દાસગુપ્તા, ડૉ.નરેન્દ્ર જાધવ, એમ.સી મેરીકોમ અને સુબ્રમણ્યમ સ્વામીને ઉચ્ચ સદનનું સભ્યપદનું શપથ અપાવ્યું.